ประกาศคณะกรรมการกํากับตลาดทุนที่ ทธ. 41/2555 เรื่อง หลักเกณฑ์ เงื่อนไข และวิธีการในการซื้อขายหน่วยของโครงการจัดการลงทุนต่างประเทศแก่ผู้ลงทุนสถาบันหรือผู้ลงทุนรายใหญ่\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 16/6 และมาตรา 113 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการกํากับตลาดทุนออกข้อกําหนดไว้ดังต่อไปนี้ข้อ ๑ ในประกาศนี้คําว่า "ผู้ลงทุนสถาบัน" และ "ผู้ลงทุนรายใหญ่" ให้มีความหมายเช่นเดียวกับบทนิยามคําดังกล่าวตามที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบันและผู้ลงทุนรายใหญ่ "โครงการจัดการลงทุนต่างประเทศ" หมายความว่า โครงการจัดการลงทุน (collective investment scheme) ที่จัดตั้งขึ้นตามกฎหมายต่างประเทศ "หน่วย" หมายความว่า หลักทรัพย์ประเภทหุ้นของบริษัท (investment company) หรือหลักทรัพย์ประเภทใบทรัสต์ของกองทรัสต์ (unit trust) ที่มีวัตถุประสงค์ในการลงทุนในหลักทรัพย์หรือตราสารทางการเงิน "หน่วยงานกํากับดูแลหลัก" (home regulator) หมายความว่า หน่วยงานกํากับดูแลตลาดทุนของประเทศที่โครงการจัดการลงทุนต่างประเทศได้รับอนุมัติให้จัดตั้งหรือขึ้นทะเบียน หรือผู้รับผิดชอบในการดําเนินการของโครงการจัดการลงทุนต่างประเทศ (CIS operator) อยู่ภายใต้การกํากับดูแลของหน่วยงานดังกล่าวข้อ ๒ ประกาศนี้ให้ใช้บังคับกับบริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ ซึ่งให้บริการแก่ผู้ลงทุนในการซื้อขายหน่วยของโครงการจัดการลงทุนต่างประเทศ ข้อ ๓ สํานักงานอาจกําหนดแนวทาง (guideline) ในรายละเอียดเพื่อประโยชน์ในการปฏิบัติตามประกาศนี้ได้ และเมื่อมีการปฏิบัติตามแนวทางดังกล่าวให้ถือว่าได้ปฏิบัติตามประกาศนี้แล้วข้อ ๔ ห้ามมิให้บริษัทหลักทรัพย์ให้บริการซื้อขายหน่วยของโครงการจัดการลงทุนต่างประเทศ เว้นแต่เป็นไปตามเงื่อนไขที่ครบถ้วนดังต่อไปนี้ (1) เป็นหน่วยที่อยู่ในรายชื่อซึ่งเปิดเผยไว้เป็นการทั่วไปบนเว็บไซต์ของสํานักงานซึ่งผ่านการตรวจสอบจากสํานักงานตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการตรวจสอบและการเปิดเผยรายชื่อหน่วยของโครงการจัดการลงทุนต่างประเทศ (2) เป็นหน่วยที่มีการเสนอขายทั้งหมดต่อผู้ลงทุนสถาบันหรือผู้ลงทุนรายใหญ่ ข้อ ๕ ในการให้บริการซื้อขายหน่วยของโครงการจัดการลงทุนต่างประเทศ บริษัทหลักทรัพย์ต้องปฏิบัติตามหลักเกณฑ์ดังต่อไปนี้ (1) รับคําสั่งซื้อขายในวันและเวลาทําการที่กําหนดไว้ในเอกสารการเสนอขายหน่วยของโครงการจัดการลงทุนต่างประเทศที่ได้แจกจ่ายในประเทศที่หน่วยงานกํากับดูแลหลักตั้งอยู่ เว้นแต่วันและเวลาที่กําหนดในเอกสารดังกล่าวเป็นวันและเวลาปิดทําการของบริษัทหลักทรัพย์ บริษัทหลักทรัพย์อาจไม่รับคําสั่งซื้อขายหน่วยของโครงการจัดการลงทุนต่างประเทศในวันปิดทําการดังกล่าวก็ได้ แต่ต้องแจ้งให้ผู้ลงทุนทราบการไม่รับคําสั่งซื้อขายในวันและเวลาดังกล่าวล่วงหน้าในระยะเวลาที่เหมาะสม (2) ปฏิบัติตามหลักเกณฑ์ที่กําหนดไว้ในประกาศคณะกรรมการกํากับตลาดทุนว่าด้วยหลักเกณฑ์ในการให้คําแนะนําการลงทุนและการให้บริการเกี่ยวกับการซื้อขายหน่วยลงทุนโดยอนุโลม เว้นแต่ในกรณีที่ในประกาศนี้กําหนดหลักเกณฑ์ไว้เป็นการเฉพาะแล้ว ข้อ ๖ ก่อนการตกลงรับเป็นตัวแทนขายหน่วยของโครงการจัดการลงทุนต่างประเทศ บริษัทหลักทรัพย์ต้องจัดให้มีข้อตกลงเป็นลายลักษณ์อักษรกับผู้รับผิดชอบในการดําเนินการของโครงการจัดการลงทุนต่างประเทศ อย่างน้อยในเรื่องดังต่อไปนี้ (1) ให้ผู้รับผิดชอบในการดําเนินการของโครงการจัดการลงทุนต่างประเทศจัดส่งข้อมูลอย่างเดียวกับข้อมูลที่บุคคลดังกล่าวมีหน้าที่ตามกฎหมายหรือกฎเกณฑ์ที่ต้องส่งข้อมูลนั้นต่อผู้ลงทุนหรือหน่วยงานกํากับดูแลหลักให้แก่บริษัทหลักทรัพย์ พร้อมทั้งต้องรับรองเป็นลายลักษณ์อักษรด้วยว่าข้อมูลดังกล่าวเป็นข้อมูลเดียวกับที่ได้ส่งให้แก่ผู้ลงทุนหรือหน่วยงานกํากับดูแลหลัก แล้วแต่กรณี (2) ให้ผู้รับผิดชอบในการดําเนินการของโครงการจัดการลงทุนต่างประเทศจัดส่งข้อมูลตาม (1) ให้บริษัทหลักทรัพย์ภายในระยะเวลาเดียวกันกับที่ผู้รับผิดชอบในการดําเนินการของโครงการจัดการลงทุนต่างประเทศมีหน้าที่ต้องจัดส่งข้อมูลดังกล่าวต่อผู้ลงทุนหรือหน่วยงานกํากับดูแลหลัก แล้วแต่กรณีข้อ ๗ ก่อนการขายหน่วยของโครงการจัดการลงทุนต่างประเทศ บริษัทหลักทรัพย์ต้องดําเนินการอย่างน้อยดังต่อไปนี้ (1) ตรวจสอบคุณสมบัติของผู้ลงทุน เพื่อให้มั่นใจได้ว่าเป็นผู้ลงทุนสถาบันหรือผู้ลงทุนรายใหญ่ที่สามารถซื้อหน่วยของโครงการจัดการลงทุนต่างประเทศได้ ทั้งนี้ ตามหลักเกณฑ์ที่กําหนดในข้อ 8 (2) จัดส่งหรือแจกจ่ายเอกสารดังต่อไปนี้ ที่มีสาระสําคัญไม่แตกต่างจากร่างที่ยื่นต่อสํานักงานตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการตรวจสอบและการเปิดเผยรายชื่อหน่วยของโครงการจัดการลงทุนต่างประเทศ ให้แก่ผู้ลงทุน 1. สรุปข้อมูลสําคัญเกี่ยวกับหน่วยของโครงการจัดการลงทุนต่างประเทศ (fact sheet) (ข) เอกสารเปรียบเทียบระหว่างกฎเกณฑ์การจัดการโครงการจัดการลงทุนต่างประเทศตามกฎหมายหรือกฎเกณฑ์ของประเทศที่หน่วยงานกํากับดูแลหลักตั้งอยู่กับกฎเกณฑ์การจัดการกองทุนรวมที่ออกตามมาตรา 117 (3) จัดให้มีข้อมูลประกอบการเสนอขายหน่วยของโครงการจัดการลงทุนต่างประเทศ ซึ่งได้จัดทําและแจกจ่ายในประเทศที่หน่วยงานกํากับดูแลหลักตั้งอยู่ โดยข้อมูลดังกล่าวให้เก็บไว้ ณ ที่ทําการหรือบนเว็บไซต์ของบริษัทหลักทรัพย์ และจัดส่งให้แก่ผู้ลงทุนเมื่อผู้ลงทุนร้องขอ ข้อ ๘ ก่อนการขายหน่วยของโครงการจัดการลงทุนต่างประเทศ บริษัทหลักทรัพย์ต้องดําเนินการตรวจสอบคุณสมบัติของผู้ลงทุนอย่างน้อยดังต่อไปนี้ (1) การจัดให้ผู้ลงทุนแสดงตน(2) การขอข้อมูลและเอกสารหลักฐานอ้างอิงประกอบการแสดงตน และการขอเอกสารหลักฐานเพิ่มเติมในกรณีที่มีเหตุอันควรสงสัยเกี่ยวกับคุณสมบัติของผู้ลงทุนบริษัทหลักทรัพย์ต้องทบทวนข้อมูลของผู้ลงทุนตามวรรคหนึ่งอย่างน้อยหนึ่งครั้งเป็นประจําทุกสองปี เว้นแต่ในกรณีที่บริษัทหลักทรัพย์ไม่มีการให้บริการอย่างต่อเนื่องภายในระยะเวลาสองปี ให้ทบทวนข้อมูลของผู้ลงทุนก่อนให้บริการซื้อขายในครั้งถัดไปข้อ ๙ ในกรณีที่ผู้รับผิดชอบในการดําเนินการของโครงการจัดการลงทุนต่างประเทศไม่ปฏิบัติตามข้อตกลงที่ทํากับบริษัทหลักทรัพย์ตามข้อ 6 ห้ามมิให้บริษัทหลักทรัพย์ให้บริการซื้อขายหน่วยของโครงการจัดการลงทุนต่างประเทศที่มีบุคคลดังกล่าวเป็นผู้รับผิดชอบในการดําเนินการอีกต่อไป ข้อ ๑๐ ให้บริษัทหลักทรัพย์จัดส่งข้อมูลและหนังสือรับรองที่ได้รับจากผู้รับผิดชอบในการดําเนินการของโครงการจัดการลงทุนต่างประเทศตามข้อตกลงในข้อ 6 ให้แก่สํานักงานภายในห้าวันทําการนับแต่วันที่ได้รับข้อมูลและหนังสือรับรองดังกล่าวข้อ ๑๑ บริษัทหลักทรัพย์ต้องตรวจสอบดูแลให้พนักงานปฏิบัติตามประกาศนี้ และระเบียบวิธีปฏิบัติที่บริษัทหลักทรัพย์กําหนดขึ้นข้อ ๑๒ ในกรณีที่สํานักงานพบว่าบริษัทหลักทรัพย์ใดฝ่าฝืนหรือไม่ปฏิบัติตามประกาศนี้หรือตามระเบียบวิธีปฏิบัติที่บริษัทหลักทรัพย์กําหนดเพื่อให้เป็นไปตามประกาศนี้ หรือมีพฤติกรรมที่ไม่เหมาะสมในการทําหน้าที่ในการให้คําแนะนําการลงทุนและการให้บริการเกี่ยวกับการซื้อขายหน่วยของโครงการจัดการลงทุนต่างประเทศตามประกาศนี้ สํานักงานอาจสั่งให้บริษัทหลักทรัพย์นั้นแก้ไข กระทําการ หรืองดเว้นการกระทําการใด ๆ เพื่อให้เป็นไปตามประกาศนี้ได้ข้อ ๑๓ ประกาศนี้ให้ใช้บังคับตั้งแต่วันที่ 1 กันยายน พ.ศ. 2555 เป็นต้นไปผู้มีอํานาจลงนาม - ประกาศ ณ วันที่ 17 สิงหาคม พ.ศ. 2555 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน